Райновци (област Велико Търново)
Райновци е село в Северна България. То се намира в община Елена, област Велико Търново.

География 
Село Райновци се намира в планински район.
Една от малките пръснати махали в околностите на град Елена, на около 9 километра в посока югозапад.

Културни и природни забележителности 
На около 8 километра от Елена има разклон за махала Райновци, а главният път се разделя за Тодювци и Дрента в едната посока и Буйновци в другата. Това място е известно като Раздяла.

От разклона за Райновци пътят е калдъръм (1,5 км). В махалата има не повече от 10 къщи. Няма водопровод и канализация, но има електричество. В условния център на селището има изградена преди много години чешма с каменни корита.

Природата в района е изключително разнообразна и красива. Горите са смесени, иглолистни и широколистни видове, като: бор, дъб, бук – едни от най-разпространените в Стара планина. Районът е богат и на гъби (манатарка, пачи крак, булка гъба, сърнела) и билки – мащерка, риган, жълт кантарион, бял равнец, очанка и др.

От животните се срещат зайци, лисици, чакали, елени и диви прасета.

Бележки

Външни препратки 

Села в област Велико Търново
Населени места в община Елена